സി ബി എസ് ഇ 10, 2 പരീക്ഷകള്ക്കുള്ള മാര്ഗനിര്ദേശം പുറത്തിറക്കി ഒന്നാം ഘട്ട പരീക്ഷകളുടെ തീയതി ഒക്ടോബര് 18ന് പ്രഖ്യാപിക്കും ന്യൂഡെല്ഹി: 15.10.2021 10, 2 പരീക്ഷകള്ക്കുള്ള മാര്ഗനിര്ദേശം പുറത്തിറക്കി സി ബി എസ് ഇ. രണ്ട് ഘട്ടങ്ങളായാകും പരീക്ഷകള് നടത്തുക. ഇവ നേരിട്ട് നടത്താനാണ് തീരുമാനം. ഒന്നാം ഘട്ട പരീക്ഷകളുടെ തീയതിക്രമം ഒക്ടോബര് 18ന് പ്രഖ്യാപിക്കുമെന്ന് സി ബി എസ് ഇ അറിയിച്ചു. ഒന്നാം ഘട്ട പരീക്ഷയില് 90 മിനിട്ട് ദൈര്ഘ്യമുള്ള ഒബ്ജക്ടീവ് ടൈപ് ചോദ്യങ്ങളായിരിക്കും ഉണ്ടാവുക. സി ബി എസ് ഇയുടെ ഔദ്യോഗിക വെബ്സൈറ്റില് നിന്നും പരീക്ഷകളുടെ തീയതികള് സംബന്ധിച്ച വിവരങ്ങള് വിദ്യാര്ഥികള്ക്ക് നേരിട്ട് അറിയാനാകും. സമ്ബൂര്ണ തീയതിക്രമം പുറത്തുവിടാന് ഇനിയും സമയമെടുക്കുമെങ്കിലും പരീക്ഷകള് സംബന്ധിച്ച ഏറ്റവും പുതിയ വിവരങ്ങള് വെബ്സൈറ്റില് നല്കിയിട്ടുണ്ട്. ആദ്യ ഘട്ടത്തില് ഒബ്ജക്ടീവ് പരീക്ഷ നടത്തിയ ശേഷം മെയിന് പരീക്ഷകളിലേക്ക് കടക്കാനാണ് സി ബി എസ് ഇ ആലോചിക്കുന്നത്. വിദ്യാര്ഥികള് രണ്ടു ഘട്ട പരീക്ഷകളും നിര്ബന്ധമായും എഴുതിയിതിക്കണം. ഒന്നാം ഘട്ട പരീക്ഷയില് 50 ശതമാനം സിലബസ് മാത്രമാണ് ഉള്കൊളളിച്ചിരിക്കുന്നത്. ബാക്കി 50 ശതമാനം രണ്ടാം ഘട്ടത്തില് ഉള്പെടുത്തും. പരീക്ഷയുടെ ആദ്യ ഭാഗം സിലബസില് നിന്ന് മള്ടിപിള് ചോയിസ് ക്വസ്റ്റിന് രീതിയിലാകും ചോദിക്കുന്നത്. പരീക്ഷ പൂര്ണമായും ഓഫ്ലൈനായിട്ടാണ് സംഘടിപ്പിക്കുകയെന്ന് സി ബി എസ് ഇ അറിയിച്ചുണ്ട്. ഏറ്റവും ഒടുവില് ലഭിക്കുന്ന വിവരം പ്രകാരം നവംബര് മാസം മധ്യത്തോടെ പരീക്ഷകള് തുടങ്ങും.